**Boden kommune** (lulesamisk: *Suttes*, finsk: *Puuti*) er en kommune i Norrbottens län i landskapet Norrbotten i Sverige. Kommunen grenser til nabokommunene Jokkmokk, Gällivare, Överkalix, Luleå og Älvsbyn. Kommunens administrasjonssenter er Boden.

Administrativ historikk
-----------------------

Det opprinnelige sognet Överluleå brøt i 1831 ut fra Nederluleå. Når kommunalreformen fra 1862 trådte i kraft ble sognet innretta som Överluleå landskommune. I 1892 brøt Ederfors landskommune ut fra Överluleå, og i 1896 ble den raskt voksende garnisonsbyen Boden et municipalsamhälle innen Överluleå landskommune. I 1919 brøt Boden ut for å danne Bodens stad. Kommunalreformen i 1952 påvirka ikke området. I 1967 ble Överluleå gjenforent med byen, og kommunen fortsatte under navnet Bodens stad; Gunnarsbyns församling fra Råneå landskommune ble også innlemma i kommunen. I 1971 ble Boden kommune slik den er i dag danna, da Edefors landskommune ble slått sammen med Bodens stad.

Historie
--------

### Urtid

Fornminnet i Alträsk utafor Boden har sammen med andre i Jokkmokk, Vuollerim og Överkalix lagt grunn for den nye forståelsen av den norrländske urtida. Boplassvollene i Alträsk har blitt datert til å være 7000 år gamle.

### Yngre jernalder

I Heden har det blitt gjort funn fra kommunikasjon (handel o.l.) med sørlige Sverige i den yngre jernalderen på 1000-tallet. I Heden-området ble også kommunens første kirke bygd, men denne ligger nå i ruiner.

### Middelalderen

Første gang Boden (som *Bodebyn*) ble nevnt skriftlig var i et riksskatteinnkrevingsskrift fra 1539.

### Moderne historie

Överluleå kirke ble bygd i 1827, og sentrum ble dermed flytta fra Heden til Bodträsket.

Siden slutten av 1800-tallet har både Stambanan genom övre Norrland (Stockholm–Haparanda) og Malmbanan (Luleå–Narvik) gått gjennom kommunen.

På begynnelsen av 1900-tallet begynte man å etablere fort og garnison (Bodens fästning) i byen for å beskytte dens viktige stilling. Den største risikoen ble ansett å være angrep østfra, fra Russland. Fram til 1990-årene var arbeidsmarkedet i kommunen prega av arbeidet i garnisonen, samt garnisonssjukehuset som ble bygd i nærheten av kasernene. På 90-tallet ble sjukehuset flytta til Södre Sunderbyn i Luleå kommune.

Geografi
--------

### Tettsteder

Boden kommune hadde seks tettsteder i 2010. I tabellen oppgis antall innbyggere per 31. desember 2010.

| # | Tettsted | Innbyggere |
| --- | --- | --- |
| 1. | **Boden** | 18 277 |
| 2. | Sävast | 3 148 |
| 3. | Harads | 501 |
| 4. | Unbyn | 468 |
| 5. | Vittjärv | 445 |
| 6. | Övre Svartlå | 201 |

### Småsteder

I tillegg til de seks tettstedene finnes det også 15 småsteder (*småorter*) i kommunen:[]

| # | Småsted | Innbyggere |
| --- | --- | --- |
| 1 | Svartlå | 197 |
| 2 | Södra Bredåker | 195 |
| 3 | Gunnarsbyn | 169 |
| 4 | Norra Bredåker | 137 |
| 4 | Sörbyn | 137 |
| 6 | Degerbäcken | 120 |
| 7 | Brännberg | 114 |
| 8 | Österåker | 84 |
| 9 | Svartbjörsbyn (nordlig del) | 72 |
| 10 | Buddbyn (sørlig del) | 69 |
| 11 | Buddbyn (nordlig del) | 67 |
| 12 | Sävastnäs | 59 |
| 13 | Överstbyn | 57 |
| 14 | Skogså | 54 |
| 15 | Åbergstorp | 51 |

Vennskapskommuner
-----------------

Boden har tre vennskapskommuner i andre land:

* Norges flagg Alta, Norge
* Finlands flagg Uleåborg, Finland
* Russlands flagg Apatity, Russland

Referanser
----------

1. ↑  Befolkningsstatistik kvartal 3 2011 Arkivert 13. desember 2011 hos Wayback Machine.. Statistiska centralbyrån (30. september 2011). Besøkt 7. januar 2012.
2. ↑  «Folkmängd i tätort och småort per kommun 2010». Statistiska centralbyrån. Arkivert fra originalen (.xls) 3. mars 2016. Besøkt 22. april 2016.

Eksterne lenker
---------------

* Offisielt nettsted Rediger på Wikidata

* (en) Boden Municipality – kategori av bilder, video eller lyd på Commons Rediger på Wikidata
* Offisiell hjemmeside for Boden kommune

  


| * v
* d
* r
Boden kommune i Norrbottens län i Sverige |
| --- |
|  | Boden **·** Harads **·** Sävast **·** Unbyn **·** Vittjärv **·** Övre Svartlå |  |

| * v
* d
* r
Kommuner i Norrbottens län |
| --- |
|  | Arjeplog **·** Arvidsjaur **·** Boden **·** Gällivare **·** Haparanda **·** Jokkmokk **·** Kalix **·** Kiruna **·** Luleå **·** Pajala **·** Piteå **·** Älvsbyn **·** Överkalix **·** Övertorneå | Sveriges flagg |

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** LCCN **·** ISNI **·** GeoNames
 |